**Zápisnica č.2**

**Z videozasadnutia Výkonného výboru SAG**

Dátum: 04.02.2021

Miesto konania: online

**Schválený program:**

1. Schválenie dotácie na MSR 2021
2. Schválenie dotácie na GPS 2021
3. Schválenie podpory organizátorom turnajov mimo GPS
4. Schválenie podpory aktivity klubov
5. Schválenie podpory účasti na MEJ 2021
6. Skrátenie termínu oznámenia organizovania turnaja GPS
7. Výzva na predkladanie Projektov na podporu mládežníckeho go
8. Iné informácie

Program rokovania bol schválený hlasmi všetkých členov Výkonného Výboru (VV), ktorí

zároveň konštatovali, že zasadnutie bolo zvolané v súlade s novými stanovami SAG.

**Prezenčná listina:**

|  |  |
| --- | --- |
| Meno: | Podpis: |
| Miroslav Poliak |  |
| Martin Strelka |  |
| Zuzana Králiková |  |
| Soňa Lisá |  |
| Slavomír Králik |  |

**Rozhodnutie:**

1. Výbor schválil dotáciu na MSR 2021 vo výške 80 € na aktívneho hráča, max 20 € na deň pobytu.

Hlasovanie: Za: 5, Proti: 0, Zdržali sa: 0

2. Výbor schválil dotáciu na turnaje GPS 2021 vo výške 80 € na aktívneho hráča, max 50 € na jeden turnaj.

Hlasovanie: Za: 5, Proti: 0, Zdržali sa: 0

3. Výbor schválil podporu organizátorovi turnaja nezaradených do GPS 2021 vo výške 5 € na organizátora a 5 € na každého neaktívneho hráča. Príspevok bude formou úhrady faktúrovaných nákladov spojených s organizáciou turnaja (prenájom priestorv, zdravotnícka služba a podobne)

Hlasovanie: Za: 5, Proti: 0, Zdržali sa: 0

4. Výbor schválil dotáciu 1000 € na podporu aktivity klubov. Dotácia sa rozdelí na konci roka medzi kluby proporcionálne podľa počtu aktívnych hráčov.

Hlasovanie: Za: 5, Proti: 0, Zdržali sa: 0

5. Výbor schválil podporu účasti na MEJ 2021 pre šesť juniorov a jeden doprovod na štyri deti do 15 rokov, max vo výške 150 € na hráča a doprovod.

Hlasovanie: Za: 5, Proti: 0, Zdržali sa: 0

6. Vzhľadom na súčasnú pandemickú situáciu, Výbor zrušil v roku 2021 oznamovaciu povinnosť organizátora turnaja GPS tri mesiace pred termínom konania.

Hlasovanie: Za: 5, Proti: 0, Zdržali sa: 0

7. Výbor poveril Miroslava Poliaka zverejniť vyzvu na stránke sago.sk na predkladanie Projektov na podporu mládežníckeho go.

Hlasovanie: Za: 5, Proti: 0, Zdržali sa: 0

8. Zuzana Králiková informovala o organizovaní online kurzov pre juniorov. 1. cyklus kurzu začal prebiehať v októbri 2020 a trval 7 týždňov. Lektormi boli Zuzana Králiková a Boris Dovčík. Do kurzu sa zapojili juniori, ktorí sa už niekoľkých turnajov zúčastnili, ale aj deti, ktoré ešte na turnaji neboli, prípadne Go vôbec nepoznali, a tiež pár dospelých. Kvôli rozdielnym úrovniam hry boli účastníci kurzu rozdelení na 2 skupiny – začiatočníkov a pokročilejších začiatočníkov. Od januára prebieha 2. cyklus, v ktorom sa otvorili až 3 skupiny, z toho 2 začiatočnícke, a jedna pre 15.kyu – 10. kyu. Lektori sú tiež traja, okrem Zuzky a Borisa učí jednu začiatočnícku skupinu Luděk Žďánský z Písku (10. kyu, CZ). Do Go školy sa v 2. cykle zapojilo aj niekoľko českých detí. Lekcie prebiehajú formou riešenia problémov života a smrti, vysvetľovania podstaty Go, ale hlavne formou rozboru partií, ktoré deti hrajú medzi sebou počas týždňa. Zuzana Králiková informovala o World Women Team Conquest (WWTC). Predbežne sa dohodol v marci zápas Slovensko -  Ukrajina. Za Slovensko budú hrať Zuzana Králiková, Barbora Waczulíková, Lucia Takáčová, Renáta Truchanová, Janka Králiková. Ukrajina postaví také dievčatá a ženy, ktoré by boli triedami čo najbližšie k nám, aby to boli vyrovnané a zaujímavé zápasy.  Partie budú súbežne komentovať na youtube Ondra Kruml 5.D (CZ) a Ondrej Kachyna 3.D (CZ). Ako hosť sa cez Skype napojí Vsevolod Ovsijenko 3.D (UA 11 rokov). Neskôr sa určí termín hrania.V apríli by sme predbežne chceli hrať s Češkami.

Hlasovanie: Za: 5, Proti: 0, Zdržali sa: 0

Rokovaniu VV predsedal: Miroslav Poliak

Zapisovateľ: Miroslav Poliak